Aldrei fleiri mál í Hæstarétti
Á árinu 2016 voru skráð 869 mál í Hæstarétti og hafa þau aldrei verið fleiri. Þetta kemur fram í ársskýrslu Hæstaréttar. Mestu aukninguna er að finna í munnlegum einkamálum en þau voru alls 349 í fyrra og fjölgaði um 28 mál frá árinu 2015.
Munnlegum sakamálum fækkaði hins vegar verulega á milli ára en þau voru 109 árið 2015 en aðeins í 83 árið 2016. Ekki var mikil fjölgun í kærðum málum en þau voru 223 í einkamálum og 214 í sakamálum.
Dæmd mál í Hæstarétti árið 2016 voru 762. Þar eru talin áfrýjuð mál í einka- og sakamálum og kærumál í einka- og sakamálum. Áfrýjuð einkamál voru 246 á árinu og var niðurstaða héraðsdóms staðfest í 161 máli. Í 26 málum var niðurstöðu héraðsdóms breytt að einhverju leyti og í 48 málum var niðurstöðu héraðsdóms breytt að verulegu leyti eða snúið við. Í 29 tilvikum var málum vísað frá, eða héraðsdómur ómerktur, að því er fram kemur í umfjöllun um þetta efni í Morgunblaðinu í dag.
Á árinu 2016 voru skráð 869 mál í Hæstarétti og hafa þau aldrei verið fleiri.
Mestu aukninguna er að finna í munnlegum einkamálum en þau voru alls 349 í fyrra og fjölgaði um 28 mál frá árinu 2015.
Munnlegum sakamálum fækkaði hins vegar verulega á milli ára en þau voru 109 árið 2015 en aðeins í 83 árið 2016.
Ekki var mikil fjölgun í kærðum málum.